ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 834 

27 Οκτωβρίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων 

Γιάννη Σουλαδάκη. 1 

Αρση καταλληλότητας της Παιδιατρικής Κλινικής του 

Γενικού Νοσ/μείου Ν. Ιωνίας «ΑΓΙΑ ΟΛΓΑ». 2 

Αναγνώριση Νοσοκομειακών Μονάδων ως κατάλληλων 

για άσκηση γιατρών. 3 

Αναγνώριση του Ωνάσειου Καρδιοχειρουργικού Κέ¬ 
ντρου ως κατάλληλου για άσκηση των γιατρών. .. 4 
Περί Κανονισμού λειτουργίας 34ου ΦΕΣΤΙΒΑΛ ΕΛΛΗ¬ 
ΝΙΚΟΥ ΚΙΝΗΜΑΤΟΓΡΑΦΟΥ. 5 

Περί Κανονισμού λειτουργίας ΔΙΕΘΝΟΥΣ ΦΕΣΤΙΒΑΛ 

ΚΙΝΗΜΑΤΟΓΡΑΦΟΥ. . 6 

Χορήγηση άδειας άσκησης επαγγέλματος Δημόσιας 

Υγιεινής στη Μωϋσίδου Ελένη. 7 

Ψήφιση του Οργανισμού Εσωτερικής Υπηρεσίας της 

Κοινότητας Μονής Ν. Ηρακλείου. 8 

Τροποποίηση της παρ. 2 του άρθρου 16 και του άρθρου 
21 του Κανονισμού λειτουργίας του ΚΑΦ Λιμένα Ρε- 
θύμνου. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 71 (1) 

Καθορισμός αρμοδιοτήτων του Αναπληρωτή Υπουργού 
Περιβάλλοντος, Χωροταξίας και Δημοσίων Έργων 
Γιάννη Σουλαδάκη. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο 81 παρ. 1 εδ. 2 του Συντάγματος. 

2. Τα άρθρα 16 παρ. 3, 23, 24, παρ. 1 και 2 και 27 παρ. 1 
του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α'). 

3. Την 594/12.10.1993 απόφαση του Πρωθυπουργού 
«σύσταση 4 θέσεων Αναπληρωτών Υπουργών και ταυτό¬ 
χρονη κατάργηση ισάριθμων θέσεων Υφυπουργών» (ΦΕΚ 
826/Β). 

4. Το Π.Δ. 910/1977 «περί Οργανισμού του Υπουρ¬ 
γείου Δημοσίων Έργων» (ΦΕΚ 305/Α ). 


5. Το Π.Δ. 69/1988 «Οργανισμός Γ ενικής Γ ραμματείας 
Δημοσίων Έργων» (ΦΕΚ 28/Α ). 

6. Το Π.Δ. 455/1993 «διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 455/Α ), με το 
οποίο διορίστηκε ο Γιάννης Σουλαδάκης Υπουργός Περι¬ 
βάλλοντος, Χωροταξίας και Δημοσίων Έργων. 

7. Το άρθρο 27 του Ν. 2081 /1992 (ΦΕΚ 154/Α’), με το 

οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζουμε: , 

Αρθρο 1 

Στον Αναπληρωτή Υπουργό Περιβάλλοντος, Χωροτα¬ 
ξίας και Δημοσίων Έργων Γιάννη Σουλαδάκη αναθέ¬ 
τουμε: 

1. Την άσκηση των αρμοδιοτήτων της Γ ενικής Γ ραμμα- 
τείας Δημοσίων Έργων, όπως οριοθετούνται στα Π.Δ. 
910/1977 (ΦΕΚ 305/Α') και 69/1988 (ΦΕΚ 28/Α’), Γ κα- 
θώς και όλων των Ειδικών Υπηρεσιών Δημοσίων Έργων, 
που προβλέπονται από το άρθρο 5 του Ν. 679/1977 (ΦΕΚ 
245/Α'): Από τις πιο πάνω αρμοδιότητες εξαιρούνται εκεί¬ 
νες που αναφέρονται στο Τμήμα Διεθνών Σχέσεων και 
θεμάτων Ε.Ο.Κ. (άρθρο 4 Π. Δ/τος 69/1988). 

2. Την άσκηση των αρμοδιοτήτων για κάθε θέμα που 
αφορά τις υπηρεσίες και το.προσωπικό της Γ ενικής Γ ραμ¬ 
ματείας Δημοσίων Έργων. 

3. Την εποπτεία των Νομικών Προσώπων, που ασκείται 
από τη Γενική Γραμματεία Δημοσίων Έργων. 

4. Την άσκηση των αρμοδιοτήτων για το διορισμό μελών 
συλλογικών οργάνων της Γ ενικής Γ ραμματείας Δημοσίων 
Έργων καθώς και Διοικητικών Συμβουλίων και Νομικών 
Προσώπων που εποπτεύονται από αυτόν. 

Άρθρο 2 

Στις αρμοδιότητες του Αναπληρωτή Υπουργού, όπως 
οριοθετούνται με το άρθρο 1 της απόφασης αυτής, περι¬ 
λαμβάνονται και οι κοινοβουλευτικές αρμοδιότητες, η νο¬ 
μοθετική πρωτοβουλία η οποία μπορεί να ασκείται παράλ¬ 
ληλα και από τον Υπουργό Περιβάλλοντος, Χωροταξίας 
και Δημοσίων Έργων κατόπιν συνεννοήσεως, οι αρμοδιό¬ 
τητες της πρότασης ατομικών και κανονιστικών αποφά¬ 
σεων, καθώς και της συνυπογραφής πράξεων, αποφά¬ 
σεων ή διαταγμάτων που ανάγονται σε αντικείμενο αρμο¬ 
διότητας των Υπηρεσιών του άρθρου 1 της απόφασης αυ- 

τής και εκδίδονται από κοινού με άλλους Υπουργούς ή 
Αναπληρωτές Υπουργούς ή Υφυπουργούς. 

Άρθρο 3 

Ο Υπουργός Περιβάλλοντος, Χωροταξίας και Δημοσίων 
Έργων προσδιορίζει και εκφράζει την πολιτική του 
Υπουργείου, στο πλαίσιο των αποφάσεων του Υπουργικού 
Συμβουλίου και των λοιπών συλλογικών κυβερνητικών ορ¬ 
γάνων και συντονίζει και εποπτεύει την εφαρμογή της πο¬ 
λιτικής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1993 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

-♦- 

Αριθ. Υ7/5503 (2) 

Άρση καταλληλότητας της Παιδιατρικής Κλινικής του Γ ε¬ 
νικού Νοσ/μείου Ν. Ιωνίας «ΑΓΙΑ ΟΛΓΑ». 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55, καθώς 
και της παρ. 2 του άρθρου 8 του Ν. 2071/92. 

2. Την αριθ. 19 της 102ης Ολομ./23.9.93 απόφαση της 
Ολομέλειας τού ΚΕ.Σ.Υ. 

3. Την αριθ. ΔΥ3α/οικ. 451/3.3.93 (ΦΕΚ 174/Β793) 
απόφαση του Υφυπουργού Υγείας, Πρόνοιας και Κοιν. 
Ασφαλίσεων για μεταβίβαση αρμοδιοτήτων και του δικαι¬ 
ώματος υπογραφής εγγράφων «με εντολή Υφυπουργού» 
για τον Τομέα Υγείας, αποφασίζουμε: 

I. Επικυρώνουμε την ανωτέρω γνωμοδότηση της Ολο¬ 
μέλειας του ΚΕ.Σ.Υ., με την οποία αίρεται η καταλληλό¬ 
τητα της Παιδιατρικής Κλινικής του Γ ενικού Νοσ/μείου Ν. 
Ιωνίας «ΑΓΙΑ ΟΛΓΑ» για άσκηση των γιατρών στην Παιδια¬ 
τρική. 

II. Κάλυψη δαπάνης: 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1993 

Με εντολή Υφυπουργού 
Ο Γ ενικός Διευθυντής Υγείας 

Δ. ΧΑΝΙΩΤΗΣ 

- ♦- 

Αριθ. Υ7/5620 (3) 

Αναγνώριση Νοσοκομειακών Μονάδων ως κατάλληλων για 

άσκηση γιατρών. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55, καθώς 
και της παρ. 2 του άρθρου 8 του Ν. 2071/92. 

2. Την αριθ. 7/15.7.1993 και 8/16.9.1993 γνωμοδοτή¬ 
σεις της Υποεπιτροπής για αναγνώριση Κέντρων για χορή¬ 
γηση ειδικότητας. 

3. Την αριθ. 3466/5.10.93 απόφαση της Εκτελεστικής 


Επιτροπής του ΚΕ.Σ.Υ. 

4. Την αριθ. ΔΥ3α/οικ. 451 /3.3.1993 (ΦΕΚ 174/Β793) 
απόφαση του Υφυπουργού Υγείας, Πρόνοιας και Κοιν. 
Ασφαλίσεων για μεταβίβαση αρμοδιοτήτων και του δικαι¬ 
ώματος υπογραφής εγγράφων «με εντολή Υφυπουργού» 
για τον Τομέα Υγείας, αποφασίζουμε: 

I. Επικυρώνουμε τις ανωτέρω γνωμοδοτήσεις της Ε.Ε. 
του ΚΕ.Σ.Υ., με τις οποίες αναγνωρίζονται οι ακόλουθες 
νοσοκομειακές μονάδες ως κατάλληλες για άσκηση των 
γιατρών, στις αναφερόμενες ειδικότητες: 

1. Νομ. Γ εν. Νοσ/μείο - Κέντρο Υγείας Μολάων 

Παθολογικό Τμήμα: 1 χρόνο στην Παθολογία. 

2. Νομ. Γεν. Νοσοκομείο Καλαμάτας 

Καρδιολογικό Τμήμα: 27 μήνες στην Καρδιολογία. 

3. Νομ. Γεν. Νοσοκομείο Πύργου 

Καρδιολογικό Τμήμα: 6 μήνες στην Καρδιολογία. 

4. Περ. Πανεπιστημιακό Γενικό Νοσ/μείο Ηρακλείου 

Πανεπιστημιακή Παιδιατρική Κλινική Αιματολογίας- 

Ογκολογίας: πλήρη άσκηση στην Αιματολογία, δηλαδή: 

2 χρόνια Κλινική Αιματολογία 

1 1/2 χρόνο Εργαστηριακή Αιματολογία, και 

6 μήνες Αιμοδοσία. 

II. Κάλυψη δαπάνης: 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1993 

Με εντολή Υφυπουργού 
Ο Γ ενικός Διευθυντής Υγείας 
Δ. ΧΑΝΙΩΤΗΣ 

- ♦- 

Αριθ. Υ7/5581 (4) 

Αναγνώριση του Ωνάσειου Καρδιοχειρουργικού Κέντρου 
ως κατάλληλου για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55, καθώς 
και της παρ. 2 του άρθρου 8 του Ν. 2071/92. 

2. Την αριθ. 3451/27.9.93 απόφαση της Εκτελεστικής 
Επιτροπής του ΚΕ.Σ.Υ. 

4. Την αριθ. ΔΥ3α/οικ. 451 /3.3.1993 (ΦΕΚ 174/Β /93) 
απόφαση του Υφυπουργού Υγείας, Πρόνοιας και Κοιν. 
Ασφαλίσεων για μεταβίβαση αρμοδιοτήτων και του δικαι¬ 
ώματος υπογραφής εγγράφων «με εντολή Υφυπουργού» 
για τον Τομέα Υγείας, αποφασίζουμε: 

I. Επικυρώνουμε την ανωτέρω γνωμοδότηση της Ε.Ε. 
του ΚΕ.Σ.Υ., με την οποία αναγνωρίζεται το Ωνάσειο Καρ¬ 
διοχειρουργικό Κέντρο ως κατάλληλο για άσκηση των για¬ 
τρών, ως ακολούθως: 

-Αναισθησιολογικό Τμήμα: 2 μήνες Αναισθησία στην 
Καρδιοχειρουργική. 

-Καρδιολογικός Τομέας: 15 μήνες Εργαστηριακή Καρ¬ 
διολογία και Καρδιοχειρουργική Κλινική (Κλινική Μι- 
Χάλη). 

II. Κάλυψη δαπάνης: 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1993 

Με εντολή Υφυπουργού 
Ο Γενικός Διευθυντής Υγείας 
Δ. ΧΑΝΙΩΤΗΣ 

- + - 

Αριθ. ΥΠΠΟ/ΤΜ.ΚΙΝ/ΦΟΥ/55150 (5) 

Περί Κανονισμού λειτουργίας 34ου ΦΕΣΤΙΒΑΛ ΕΛΛΗΝΙ¬ 
ΚΟΥ ΚΙΝΗΜΑΤΟΓΡΑΦΟΥ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Των άρθρων 30, 31,32 και 33 του Ν. 1597/86 «Προ¬ 
στασία και Ανάπτυξη της Κινηματογραφικής Τέχνης, ενί¬ 
σχυση της Ελληνικής Κινηματογραφίας» και άλλες διατά¬ 
ξεις. 

β. Την ΥΠΠΟ/ΓΝΟΣ/44046/22.9.92 απόφαση «Περιο¬ 
ρισμός Συλλογικών Οργάνων του ΥΠΠΟ κ.λπ.». 

2. Το από 1,7.93/ΜΔ 235Α έγγραφο του Φεστιβάλ Κι¬ 
νηματογράφου Θεσσαλονίκης. 

3. Το γεγονός ότι οι εκδηλώσεις του 34ου Φεστιβάλ Κι¬ 
νηματογράφου προκαλούν δαπάνη, η οποία βαρύνει τις πι¬ 
στώσεις του ΥΠΠΟ οικονομικού έτους 1993 και ειδικό¬ 
τερα: τις πιστώσεις του Π.Δ.Ε., Αριθμός Έργου 8314011 
«Επιχορήγηση Φεστιβάλ Ελληνικού Κινηματογράφου 
Θεσσαλονίκης», κατά το ποσό των εννέα εκατομμυρίων 
(9.000.000) δρχ. και τις πιστώσεις του ΛΟΤΤΟ κατά το 
ποσό των διακοσίων εξήντα εκατομμυρίων (260.000.000) 
δρχ., αποφασίζουμε: 

Αρθρο 1 

1. Για την προαγωγή της Κινηματογραφίας στην Ελλάδα 
και για την διάδοση των Ελληνικών ταινιών τόσο στο εσω¬ 
τερικό όσο και στο εξωτερικό οργανώνεται κάθε χρόνο 
στη Θεσσαλονίκη «ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟ¬ 
ΓΡΑΦΟΥ» που σκοπό έχει την προβολή και τη βράβευση 
των καλύτερων ελληνικών ταινιών μεγάλου μήκους. 

2. Η Γραμματεία του Φεστιβάλ Ελληνικού Κινηματογρά¬ 
φου σε συνεργασία με την Οργανωτική Επιτροπή αναλαμ¬ 
βάνει την οργάνωση της εκδηλώσεως Γιου δ'ιέπεται από τις 
διατάξεις της αποφάσεως αυτής. 

Αρθρο 2 

1. Το ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ 
πραγματοποιείται στη Θεσσαλονίκη και διαρκεί μία εβδο¬ 
μάδα, σύμφωνα με τα οριζόμενα από την Οργανωτική Επι¬ 
τροπή. Η Οργανωτική Επιτροπή με απόφασή της μπορεί 
να παρατείνει την παραπάνω διάρκεια, αν εξαιτίας μεγά¬ 
λης συμμετοχής ταινιών ή παράλληλων εκδηλώσεων ο 
χρόνος της μίας εβδομάδας δεν είναι αρκετός. 

2. Η Γ ραμματεία του Φεστιβάλ καθορίζει το χώρο όπου 
θα προβληθούν όλες οι προκριθείσες ταινίες. 

3. Ειδικά για το 1993 το ΦΕΣΤΙΒΑΛ ΕΛΛΗΝΙΚΟΥ ΚΙΝΗ¬ 
ΜΑΤΟΓΡΑΦΟΥ θα διεξαχθεί από την 5η Νοεμβρίου μέχρι 
και την 14η Νοεμβρίου. 

Αρθρο 3 

Οι ταινίες για να μετέχουν στο φεστιβάλ Ελληνικού Κι¬ 
νηματογράφου πρέπει να έχουν τις εξής προϋποθέσεις: 

α) Να έχουν ολοκληρωθεί μέσα σε 18 μήνες πριν από 


την έναρξη του Φεστιβάλ και να μην έχουν προβληθεί 
μέσω του δικτύου εμπορικής διανομής ταινιών ή από τηλε¬ 
οπτικό σταθμό. 

β) Να έχουν πλάτος 35 χλστ. ή 16 χλστ. 

γ) Να έχουν χαρακτηρισθεί ως ελληνικές σύμφωνα με το 
άρθρο 5 του Ν. 1597/86, όπως τροποποιήθηκε και ισχύει. 

δ) Η διάρκειά τους να υπερβαίνει τα 60' (λεπτά). 

Άρθρο 4 

1. Για τη συμμετοχή ταινίας στο Φεστιβάλ Ελληνικού Κι¬ 
νηματογράφου απαιτείται έγγραφη δήλωση του παραγω¬ 
γού συνοδευόμενη απαραίτητα και από όμοια δήλωση του 
σκηνοθέτη. Στη δήλωση αυτή πρέπει να αναφέρονται: α) 
αναλυτική κατάσταση όλων των συντελεστών της ταινίας. 

β) Τα τεχνικά και λοιπά στοιχεία της ταινίας και γ) αν η 
ταινία αυτή είναι η πρώτη ή η δεύτερη ταινία μεγάλου μή¬ 
κους του σκηνοθέτη, με υπόθεση. 

2. Η δήλωση συμμετοχής υποβάλλεται στη Γ ραμματεία 
του Φεστιβάλ έως την 5η Οκτωβρίου 1993. 

3. Οι ταινίες παραδίδονται στο Γραφείο του Φεστιβάλ 
στην Αθήνα το αργότερο μέχρι την 15η του ίδιου μήνα, συ- 
νοδευόμενες από το απαραίτητο διαφημιστικό και πληρο¬ 
φοριακό υλικό καθώς και τα κείμενα των διαλόγων στην 
ελληνική και αν υπάρχουν στην αγγλική και γαλλική 
γλώσσα. 

Άρθρο 5 

1. Κατά τη διάρκεια του Φεστιβάλ δεν επιτρέπεται η 
προβολή της διαγωνιζόμενης ταινίας σε οποιοδήποτε 
άλλο κινηματοθέατρο της χώρας εκτός του χώρου του Φε¬ 
στιβάλ. Για την οργάνωση και λειτουργία του Φεστιβάλ συ¬ 
γκροτείται με αποφάσεις του Υπουργού Πολιτισμού οι 
εξής επιτροπές: 

α) Οργανωτική Επιτροπή (άρθρο 32 του Ν. 1597/86). 

β) Προκριματική Επιτροπή (άρθρο 33 του Ν. 1597/ 
86 ). 

γ) Κριτική Επιτροπή (άρθρο 33 του Ν. 1597/86). 

2. Πρόεδρος και Αναπληρωτής του Προέδρου της Προ¬ 
κριματικής και Κριτικής Επιτροπής εκλέγονται από τα 
μέλη της αντίστοιχης Επιτροπής στην πρώτη τους συνε¬ 
δρίαση. Ειδικώτερα η εκλογή του Προέδρου της Κριτικής 
Επιτροπής γίνεται είτε την παραμομή της έναρξης του Φε¬ 
στιβάλ ή το αργότερο το πρωί της έναρξης. Η ευθύνη της 
πρώτης συνεδρίασης ανήκει στο Γραμματέα της Επιτρο- 
πής. 

3. Χρέη Γραμματέα της Προκριματικής και Κριτικής Επι¬ 
τροπής ασκεί υπάλληλος του Τμήματος Κινηματογράφου 
του Υπουργείου Πολιτισμού. 

4. Χρέη Γραμματέα της Οργανωτικής Επιτροπής ανατί¬ 
θενται στον Γ ραμματέα του Φεστιβάλ. 

5. Η Γραμματεία του Φεστιβάλ (Διευθυντής, Γραμμα- 
τέας, Υπεύθυνος Δημοσίων Σχέσεων), έπειτα από πρό¬ 
ταση της Οργανωτικής Επιτροπής, αποφασίζει για κάθε 
θέμα που αναφέρεται στην οργάνωση και στη διεξαγωγή 
τόσο του διαγωνιστικού τμήματος όσο και των παράλλη¬ 
λων εκδηλώσεων του Φεστιβάλ Ελληνικού Κινηματογρά¬ 
φου, καθώς κα για την πρόσκληση ξένων παραγωγών, κρι¬ 
τικών, διανομέων και άλλων ειδικών, με σκοπό τη διάδοση 
και προβολή του Ελληνικού Κινηματογράφου στο εξωτε¬ 
ρικό. 

6. Η Προκριματική Επιτροπή κάνει επιλογή των ταινιών 
που θα πάρουν μέρος στον διαγωνισμό για την απόκτηση 
των βραβείων και διακρίσεων που προβλέποτναι από αυτή 
την απόφαση καθώς και την επιλογή των Ελληνικών ται- 

νιών που θα συμμετάσχουν στο Διεθνή, διαγωνισμό σύμ¬ 
φωνα με τις διατάξεις του κανονισμού του «Διεθνούς Φε¬ 
στιβάλ Κινηματογράφου Θεσσαλονίκης». Η επιλογή των 
ταινιών γίνεται στην Αθήνα, η δε σειρά προβολής, στο Φε¬ 
στιβάλ, των ταινιών, που επελέγησαν από την Προκριμα¬ 
τική Επιτροπή, καθορίζεται με κλήρωση από την ίδια την 
Επιτροπή την ημέρα ανακοίνωσης των αποτελεσμάτων 
της. 

Μετά την επιλογή των ταινιών από την Προκριματική 
Επιτροπή δεν είναι δυνατόν να ανακληθεί αίτηση συμμε¬ 
τοχής ταινίας. 

7. Η Κριτική Επιτροπή απονέμει τα βραβεία και τις δια¬ 
κρίσεις που προβλέπονται στο άρθρο 7 της απόφασης αυ¬ 
τής. 

Άρθρο 6 

1. Οι Επιτροπές που προβλέπονται από το άρθρο 5 της 
απόφασης αυτής συνεδριάζουν μετά από γραπτή ή προ¬ 
φορική πρόσκληση του Προέδρου ή του νόμιμου αναπλη¬ 
ρωτή του. 

Οι Επιτροπές συνεδριάζουν νόμιμα, όταν τα παρόντα 
μέλη είναι περισσότερα από τα απόντα. 

2. Κατά τις συνεδριάσεις των επιτροπών τηρούνται πρα¬ 
κτικά, όπου αναγράφονται τα ονόματα των μελών που 
συμμετέχουν και γίνεται ειδική μνεία για τα μέλη που δεν 
παρίστανται, καθώς και για τους λόγους απουσίας τους. 
Επικυρωμένα αντίγραφα των Πρακτικών στέλνονται στο 
Τμήμα Κινηματογράφου του Υπουργείου Πολιτισμού. Τα 
πρωτότυπα παραμένουν στα Αρχεία της Γραμματείας του 
Φεστιβάλ Κινηματογράφου. Οι αποφάσεις των Επιτροπών 
πρέπει να έναι αιτιολογημένες. 

3. Δεν επιτρέπεται στα μέλη των Επιτροπών του άρθρου 
5 να ανακοινώνουν στον Τύπο, στους σταθμούς Ραδιοφω¬ 
νίας και Τηλεόρασης, σε ενδιαφερόμενο πρόσωπα και γε- 
νικώτερα σε οποιονδήποτε τρίτο τις συζητήσεις και τις 
αποφάσεις των Επιτροπών. Επίσης απαγορεύεται στα 
μέλη της Προκριματικής και Κριτικής Επιτροπής να διατυ¬ 
πώνουν κρίσεις για τις ταινίες που δήλωσαν συμμετοχή 
στο Φεστιβάλ πριν από την επίσημη αναγγελία της τελικής 
αποφάσεως της Κριτικής Επιτροπής. 

4. Δεν μπορεί κανείς να μετέχει ως μέλος σε περισσό¬ 
τερες από μία Επιτροπές του άρθρου 5. Απαγορεύεται η 
συμμετοχή στην Προκριματική και στην Κριτική Επιτροπή 
προσώπων, που με οποιοδήποτε τρόπο, έχουν σχέση με 
την παραγωγή ή την εμπορική εκμετάλλευση των κρινόμε- 
νων ταινιών. 

Σε συνεδριάσεις της Οργανωτικής Επιτροπής που συ- 
ζητείται η συγκρότηση της Προκριματικής και Κριτικής 
Επιτροπής δεν επιτρέπεται να συμμετέχει μέλος της που 
τυχόν έχει σχέση με συντελεστή της παραγωγής των κρι- 
νόμενων ταινιών; 

Η διεύθυνση του Φεστιβάλ οφείλει να κάνει γνωστό στα 
υποψήφια μέλη της Προκριματικής και Κριτικής Επιτρο¬ 
πής τη δέσμευση της σχετικής διάταξης, για την νόμιμη 
συγκρότηση των Επιτροπών αυτών. 

5. Οι αποφάσεις όλων των Επιτροπών του Φεστιβάλ 
λαμβάνονται με απόλυτη πλειοψηφία των παρόντων, μετά 
από φανερή ψηφοφορία. 

Αν δεν υπάρξει απόλυτη πλειοψηφία, η ψηφοφορία 
επαναλαμβάνεται και οι αποφάσεις λαμβάνονται με σχε¬ 
τική πλειοψηφία. Σε περίπτωση ισοψηφίας γίνεται κλή¬ 
ρωση. 

6. Η θητεία των μελών της Προκριματικής Επιτροπής 


μπορεί να παραταθεί για ένα (1) μήνα από τη λήξη του Φε¬ 
στιβάλ, ενώ της Κριτικής Επιτροπής για έξι (6) μήνες. 

Άρθρο 7 

1. Τα βραβεία που υποχρεούται να απονείμει η Κριτική 
Επιτροπή είναι ηθικά και είναι τα εξής: 

α) Βραβείο καλύτερης ταινίας που απονέμεται στον πα¬ 
ραγωγό. 

β) Βραβείο ταινίας ντοκυμανταίρ που απονέμεται στον 
παραγωγό και στο σκηνοθέτη. 

γ) Βραβείο καλύτερης σκηνοθεσίας που απονέμεται 
στο σκηνοθέτη. 

δ) Βραβείο καλύτερης σκηνοθεσίας πρωτοεμφανιζόμε- 
νου σκηνοθέτη, που απονέμεται στο σκηνοθέτη. 

ε) Βραβείο καλύτερου σεναρίου που απονέμεται στο 
σεναριογράφο. 

στ) Βραβείο καλύτερης φωτογραφίας που απονέμεται 
στο Διευθυντή φωτογραφίας. 

ζ) Βραβείο καλύτερης ερμηνείας πρώτου γυναικείου 
ρόλου. 

η) Βραβείο καλύτερης ερμηνείας πρώτου ανδρικού ρό¬ 
λου. 

2. Η Επιτροπή δύναται να απονείμει, κατά την απόλυτη 
κρίση της, Ειδικά Βραβεία για εξαιρετικές επιτεύξεις 
στους τομείς: μουσική, σκηνογραφία, ενδυματολογία, μο¬ 
ντάζ, ηχοληψία, δεύτερου ρόλου, μακιγιάζ, ειδικών εφέ 
κ.λπ. 

3. Με απόφαση της Γ ραμματείας καθορίζεται το περιε¬ 
χόμενο και ο τύπος του διπλώματος ή μεταλλίου κ.λπ. που 
συνοδεύει κάθε βράβευση. 

Άρθρο 8 

Αρμόδιος για την επίλυση κάθε ζητήματος σχετικού με 
την εφαρμογή του Κανονισμού και των κειμένων διατά¬ 
ξεων είναι η Γραμματεία του Φεστιβάλ Ελληνικού Κινημα¬ 
τογράφου. 

Άρθρο 9 

Η Γ ραμματεία του Φεστιβάλ καθορίζει και καταβάλλει 
σε βάρος των πιστώσεων του προϋπολογισμού του Φεστι¬ 
βάλ κατ’ αποκοπήν αποζημίωση και τυχόν δαπάνες ταξι¬ 
διού, στέγης ή έξοδα παραστάσεως στα μέλη της Οργα¬ 
νωτικής, της Προκριματικής και της Κριτικής Επιτροπής, 
καθώς και στους γραμματείς (τακτικά και αναπληρωμα¬ 
τικά μέλη) πρακτικογράφους των εν λόγω Επιτροπών. 

Άρθρο 10 

Το Φεστιβάλ βαρύνεται με τα έξοδα μεταφοράς και 
ασφαλίσεως των ταινιών τόσο κατά την αποστολή όσο και 
κατά την επιστροφή τους καθώς και με τα έξοδα αποθη- 
κεύσεως των ταινιών στην έδρα του. 

Το Φεστιβάλ είναι υπεύθυνο για τη φύλαξη των ταινιών 
και του υπόλοιπου κινηματογραφικού υλικού μέχρι της 
επιστροφής τους στο δικαιούχο παραγωγό. 

Κάθε προηγούμενη απόφαση περί Κανονισμού λειτουρ¬ 
γίας του ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ 
παύει να ισχύει. 

Άρθρο 11 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1993 

Η ΥΠΟΥΡΓΟΣ 

ΑΜΑΛΙΑ - ΜΑΡΙΑ ΜΕΡΚΟΥΡΗ 

-φ- 

Αριθ. ΥΠΠΟ/ΤΜ.ΚΙΝ/ΦΟΥ/55151 (6) 

Περί Κανονισμού λειτουργίας ΔΙΕΘΝΟΥΣ ΦΕΣΤΙΒΑΛ ΚΙ¬ 
ΝΗΜΑΤΟΓΡΑΦΟΥ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Των άρθρων 30, 31,32 και 33 του Ν. 1597/86 «Προ¬ 
στασία και Ανάπτυξη της Κινηματογραφικής Τέχνης, ενί¬ 
σχυση της Ελληνικής Κινηματογραφίας» και άλλες διατά¬ 
ξεις. 

β. Το από 1,7.93/ΜΔ 235Α έγγραφο του Φεστιβάλ Κι¬ 
νηματογράφου Θεσσαλονίκης. 

γ. Το γεγονός ότι οι εκδηλώσεις του Διεθνούς Φεστιβάλ 
Κινηματογράφου προκαλούν δαπάνη, η οποία βαρύνει τις 
πιστώσεις του ΥΠΠΟ οικονομικού έτους 1993 και ειδικό¬ 
τερα: τις πιστώσεις του Π.Δ.Ε., Αριθμός Έργου 8314011 
«Επιχορήγηση Φεστιβάλ Ελληνικού Κινηματογράφου 
Θεσσαλονίκης», κατά το ποσό των εννέα εκατομμυρίων 
(9.000.000) δρχ. και τις πιστώσεις του ΛΟΤΤΟ κατά το 
ποσό των διακοσίων εξήντα εκατομμυρίων (260.000.000) 
δρχ., αποφασίζουμε: 

Άρθρο 1 

1. Το φθινόπωρο κάθε χρόνου οργανώνεται στη Θεσσα¬ 
λονίκη «Διεθνές Φεστιβάλ Κινηματογράφου» στα πλαίσια 
του ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ ΘΕΣ¬ 
ΣΑΛΟΝΙΚΗΣ. 

Σκοπός του Διεθνούς Φεστιβάλ είναι η προώθηση του 
νέου κινηματογράφου από όλον τον κόσμο και η ανάδειξη 
της Θεσσαλονίκης ως τόπου συνάντησης των δημιουργών 
του με το ελληνικό κοινό. 

Εφέτος το Διεθνές Φεστιβάλ Κινηματογράφου Θεσσα¬ 
λονίκης θα διεξαχθεί από 5 έως 14 Νοεμβρίου 1993. 

Άρθρο 2 

Στα πλαίσια του Διεθνούς Φεστιβάλ Κινηματογράφου 
Θεσσαλονίκης οργανώνονται οι εξής εκδηλώσεις: 

-Επίσημο διαγωστικό τμήμα στο οποίο συμμετέχουν 
πρώτες ή δεύτερης ταινίες μεγάλου μήκους σκηνοθετών 
από όλο τον κόσμο. 

- Πληροφοριακό τμήμα, με την επωνυμία «Νέοι Ορίζο¬ 
ντες», με συμμετοχή ταινιών από όλο τον κόσμο. 

- Αναδρομή - αφιέρωμα στο έργο σκηνοθέτη με παγκό¬ 
σμια ακτινοβολία. 

- Παράλληλες κινηματογραφικές εκδηλώσεις. 

Άρθρο 3 

Οι ταινίες που συμμετέχουν στον διαγωνισμό τμήμα 
πρέπει να πληρούν τις ακόλουθες προϋποθέσεις: 

- Να είναι η πρώτη ή η δεύτερη ταινία μεγάλου μήκους 
του σκηνοθέτη με υπόθεση. 

- Να έχουν ολοκληρωθεί εντός τού τελευταίου 1 δμήνου 
μέχρι της ενάρξεως του Διεθνούς Φεστιβάλ. 


- Να μην έχουν προβληθεί δημόσια στην Ελλάδα. 

- Να έχουν πλάτος 35 ή 16 χλστ. 

- Η διάρκειά τους να υπερβαίνει τα 60’ (λεπτά). 

Άρθρο 4 

Ο Διευθυντής του Φεστιβάλ Κινηματογράφου επιλέγει 
και φροντίζει για την παράδοση των ταινιών που θα συμμε- 
τάσχουν στο·διαγωνιστικό τμήμα Επίσης καθορίζει την 
ημέρα και την σειρά της προβολής τους. Στο έργο της επι¬ 
λογής των ταινιών είναι δυνατόν να υποβοηθείται από ειδι¬ 
κούς συνεργάτες που επιλέγει ο ίδιος. 

Για την επιλογή των ταινιών γίνονται δεκτές εκτός από 
τα θετικά αντίτυπα των ταινιών και βιντεοκασσέτες κάθε 
συστήματος αναπαραγωγής. 

Όλες οι ελληνικές ταινίες που πληρούν τις προϋποθέ¬ 
σεις του άρθρου 3 του παρόντος μπορούν να υποβάλουν 
αίτηση συμμετοχής στο διάγωνιστικό τμήμα του Διεθνούς 
Φεστιβάλ. Η επιλογή των ελληνικών ταινιών που θα συμ- 
μετάσχουν στο διεθνή διαγωνισμό γίνεται από την Προκρι¬ 
ματική Επιτροπή του Φεστιβάλ Ελληνικού Κινηματογρά¬ 
φου και δεν μπορεί να υπερβαίνει τις τρεις ταινίες. 

Άρθρο 5 

Γ ια τη συμμετοχή ταινίας στο Διεθνές Φεστιβάλ Κινημα¬ 
τογράφου Θεσσαλονίκης απαιτείται η υποβολή έγγραφης 
δήλωσης συμμετοχής, συνοδευόμενη από την αναλυτική 
κατάσταση όλων των συντελεστών της ταινίας, την τε¬ 
χνική περιγραφή της, όπως επίσης και μία υπεύθυνη δή¬ 
λωση ότι είναι η πρώτη ή η δεύτερη ταινία του σκηνοθέτη. 

Άρθρο 6 

Οι ταινίες που συμμετέχουν στο Διεθνές Φεστιβάλ Κι¬ 
νηματογράφου Θεσσαλονίκης υποβάλλονται στη γλώσσα 
του πρωτοτύπου της ταινίας,, υποτιτλισμένες στην αγγλική 
ή στη γαλλική γλώσσα. Κατάλογος των διαλόγων ή των 
υποτίτλων στην αγγλική ή γαλλική γλώσσα υποβάλλεται 
στα γραφεία του Φεστιβάλ τουλάχιστον δύο μήνες νωρί¬ 
τερα από την έναρξή του. Το Φεστιβάλ δικαιούται να προ- 
βεί στον ηλεκτρονικό υποτιτλισμό των ταινιών στην ελλη¬ 
νική γλώσσα ή στην ταυτόχρονή μετάφρασή τους. 

Άρθρο 7 

Η Κριτική Επιτροπή του Διεθνούς Φεστιβάλ Κινηματο¬ 
γράφου Θεσσαλονίκης αποτελείται από επτά προσωπικό¬ 
τητες του κινηματογραφικού χώρου, που διορίζονται με 
απόφαση του Υπουργού Πολιτισμού μετά από πρόταση 
του Διευθυντή του Φεστιβάλ. Με την ίδια απόφαση του 
Υπουργού και μετά από πρόταση του Διευθυντή του Φε¬ 
στιβάλ ορίζονται ο Πρόεδρος και ο Αναπληρωτής Πρόε¬ 
δρος της Κριτικής Επιτροπής. Πέντε τουλάχιστον από τα 
μέλη της Κριτικής Επιτροπής ανήκουν στον διεθνή κινη¬ 
ματογραφικό χώρο. Ο Διευθυντής του Φεστιβάλ συμμετέ¬ 
χει στις συζητήσεις της Κριτικής Επιτροπής του Διεθνούς 
Φεστιβάλ Κινηματογράφου χωρίς δικαίωμα ψήφου. Ο 
Γραμματέας της Κριτικής Επιτροπής ορίζεται από τον 
Διευθυντή του Φεστιβάλ. 

Οι αποφάσεις της Κριτικής Επιτροπής λαμβάνονται 
μετά από φανερή ψηφοφορία, με σχετική.πλειοψηφία. 

Απαγορεύεται η συμμετοχή στην Κριτική Επιτροπή προ¬ 
σώπων που με. οποιονδήποτε τρόπο έχουν σχέση με την 
παραγωγή ή την εκμετάλλευση των ταινιών που κρίνο- 
νται. . 

Αρθρο 8 

Η Κριτική Επιτροπή απονέμει υποχρεωτικά τα εξής βρα¬ 
βεία: 

-Βραβείο Καλύτερης Ταινίας Μεγάλου Μήκους (Χρυ¬ 
σός Αλέξανδρος) 

-Ειδικό Βραβείο της Κριτικής Επιτροπής (Αργυρός Αλέ¬ 
ξανδρος) 

-Βραβείο καλύτερης σκηνοθεσίας 

-Βραβείο καλύτερου σεναρίου 

-Βραβείο καλύτερου ανδρικού ρόλου 

-Βραβείο καλύτερου γυναικείου ρόλου 

-Βραβείο καλύτερης καλλιτεχνικής συμβολής. 

Μόνο ένα από τα παραπάνω βραβεία μπορεί να απονε- 
μηθεί εξ ημισείας. Η Κριτική Επιτροπή δικαιούται επίσης 
να απονείμει μέχρι δύο ειδικές τιμητικές διακρίσεις. 

Το βραβείο καλύτερης ταινίας και το Ειδικό Βραβείο της 
Κριτικής Επιτροπής συνοδεύονται από χρηματικά έπαθλα 
12.500.000 και 7.500.000 δραχμών αντιστοίχως, που 
προσφέρονται από χορηγούς και απονέμονται εξ ημισείας 
στον σκηνοθέτη και τον παραγωγό. Τα βραβεία αυτά κα¬ 
ταβάλλονται σε ΕΟυ εφόσον οι δικαιούχοι είναι κάτοικοι 
εξωτερικού. 

Άρθρο 9 

Κατά τη διάρκεια του Φεστιβάλ, καμμιά από τις ταινίες 
που επελέγησαν δεν μπορεί να παρουσιασθεί δημόσια με 
οποιονδήποτε τρόπο πριν από την προγραμματισμένη 
προβολή της. 

Άρθρο 10 

Η προθεσμία υποβολής υποψηφιοτήτων λήγει την 1 η 
Οκτωβρίου 1993. Η προθεσμία αποστολής του υλικού που 
περιγράφεται στα άρθρα 5 και 6 του παρόντος κανονισμού 
λήγει την 15η Οκτωβρίου 1993. 

Άρθρο 11 

Το Φεστιβάλ καλύπτει τις δαπάνες μεταφοράς και 
ασφάλισης των ταινιών που έχουν επιλεγεί επίσης βαρύ- 
νεται με τις δαπάνες φύλαξης και ασφάλισης των ταινιών 
που επελέγησαν να συμμετάσχουν σε ένα από τα προ- 
γράμματά του μέχρι της παράδοσής τους στους παραγω¬ 
γούς. 

Η ευθύνη του Φεστιβάλ σε περίπτωση απώλειας, ολικής 
ή μερικής καταστροφής ταινίας κατά τη διάρκεια του Φε-' 
στιβάλ δεν μπορεί να υπερβεί το ποσό των $3.000. 

Άρθρο 12 

Ο Διευθυντής του Φεστιβάλ αποφασίζει για οτιδήποτε 
δεν συμπεριλαμβάνεται στον κανονισμό. Ο κανονισμός 
μεταφράστηκε στη γαλλική και στην αγγλική γλώσσα. Σε 
περίπτωση διαφωνίας μόνο το ελληνικό κείμενο είναι 
έγκυρο. 

Άρθρο 13 

Η συμμετοχή στο Διεθνές Φεστιβάλ Κινηματογράφου 
Θεσσαλονίκης προϋποθέτει αποδοχή αυτού του Κανονι¬ 
σμού. Κάθε προηγούμενη απόφαση περί Κανονισμού λει¬ 
τουργίας του Διεθνούς Φεστιβάλ Κινηματογράφου παύει 
να ισχύει. 


Άρθρο 14 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 1993 

Η ΥΠΟΥΡΓΟΣ 

ΑΜΑΛΙΑ-ΜΑΡΙΑ ΜΕΡΚΟΥΡΗ 

-♦-— 

Αριθ. ΔΥΠ 12248 (7) 

Χορήγηση άδειας άσκησης επαγγέλματος Δημόσιας 
Υγιεινής στη Μωϋσίδου Ελένη. 

Ο ΝΟΜΑΡΧΗΣ ΔΡΑΜΑΣ 

Με την αριθ. ΔΥΠ 12248/20.10.1993 απόφαση του 
Νομάρχη Δράμας, που εκδόθηκε σύμφωνα με τις διατά¬ 
ξεις του άρθρου 4 του Π.Δ. 83/89 και της Α4/4165/ 
7.11.90 απόφασης, χορηγήθηκε άδεια άσκησης επαγγέλ¬ 
ματος Δημόσιας Υγιεινής στη Μωϋσίδου Ελένη του Γεωρ- 
γίου. 

Δράμα, 20 Οκτωβρίου 1993 

Με εντολή Νομάρχη 
Ο Διευθυντής 

ΧΡΗΣΤΟΣ ΧΑΤΖΟΥΡΙΔΗΣ ' 

- ♦— - 

Αριθ. ΕΣ. 31722 (8) 

Ψήφιση του Οργανισμού Εσωτερικής Υπηρεσίας της Κοι¬ 
νότητας Μονής Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεως 
του Κώδικος «Περί καταστάσεως προσωπικού Οργανι¬ 
σμών Τοπικής Αυτοδιοίκησης» όπως αντικαταστάσθηκαν 
με τις όμοιες του άρθρου 26 του Ν. 1832/1989. 

β) Των άρθρων 1 -4 και 9 του Ν. 1586/1986 «Βαθμολο¬ 
γική διάρθρωση των θέσεων του Δημοσίου, Νομικών Προ¬ 
σώπων Δημοσίου Δικαίου και των Οργανισμών Τοπικής 
Αυτοδιοίκησης και άλλες διατάξεις». 

γ) Του Π .Δ. 37α/1987 «Μερική επέκταση διατάξεων, 
που ισχύουν για τους δημοσίους υπαλλήλους και τους 
υπαλλήλους των άλλων Νομικών Προσώπων Δημοσίου Δι¬ 
καίου και στους υπαλλήλους των Οργανισμών Τοπ. Αυ- 
τοδ/κης και προσαρμογή διατάξεων στις ρυθμίσεις του Ν. 
1586/1986» όπως τροποποιήθηκαν με τις όμοιες του Π.Δ. 
22/1990. 

2. Τις 53560/59/6.8.1986, 75643/16.1.1987 και 
4403/1988 σχετικές εγκυκλίους του Υπουργείου Εσωτε¬ 
ρικών. 

3. Την 1901 / 1 986 εξουσιοδοτική απόφαση της Νομαρ¬ 
χίας όπως τροποποιήθηκε μεταγενέστερα. 

4. Την 30/1993 απόφαση του Κοινοτικού Συμβουλίου 
Μονής με την οποία ψηφίζεται ο Οργανισμός Εσωτερικής 
Υπηρεσίας της Κοινότητας. 

5. Τη γνωμοδότηση του Υπηρεσιακού Συμβουλίου του 
άρθρου 14 του Ν. 1586/1986. 

6. Το 618/6.10.1993 έγγραφο της Κοινότητας Μονής 
για το ύψος της δαπάνης που προκαλείται στον προϋπο¬ 
λογισμό της Κοινότητας από τις διατάξεις της κανονιστι¬ 
κής πράξης, κατ’ εφαρμογή του Ν. 2081/92. 

7. Όλα τα στοιχεία του οικείου υπηρεσιακού φακέλου, 
αποφασίζουμε: 

Α' Εγκρίνουμε την 30/1993 απόφαση του Κοινοτικού 
Συμβουλίου Μονής με την οποία ψηφίζεται ο Οργανισμός 
Εσωτερικής Υπηρεσίας της Κοινότητας, όπως αναλυτικά 
αναφέρεται σ’ αυτή ώστε η τελική διάρθρωση των Υπηρε¬ 
σιών αυτής να έχει ως εξής: < 

ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΔΕ 

Κλάδος ΔΕΙ Διοικητικών 

Μία θέση Γραμματέα με βαθμούς Γ'-Α' 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ 
ΧΡΟΝΟΥ 

Μία θέση εργάτη - υδρονομέα μερικής απασχόλησης 
(μέχρι τρεις ώρες ημερησίως). 

Β’ ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Μο¬ 
νής ύψους 2.750.000 δρχ. περίπου για το τρέχον έτος και 
δρχ. 3.400.000 περίπου για καθένα από τα επόμενα οικο¬ 
νομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό της Κοινότητας τρεχούσης χρήσεως δρχ. 
2.000.000 στον ΚΑ 05/111.1 και 750.000 δρχ. στον ΚΑ 
20 / 112 . 2 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 18 Οκτωβρίου 1993 

Με εντολή Νομάρχη 
Ο Διευθυντής 
ΕΜΜΑΝ. ΔΡΑΚΑΚΗΣ 

- ¥ - 

Αριθ. 971 (9) 

Τροποποίηση της παρ. 2 του άρθρου 16 και του άρθρου 
21 του Κανονισμού λειτουργίας του ΚΑΦ Λιμένα Ρεθύ- 
μνου. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/ 
1931 «περί ρυθμίσεως των εις τους Λιμένας Φορτ/κών 
εργασιών ως ετροποποιήθη και συνεπληρώθη μεταγενε- 
στέρως υπό των διατάξεων του Ν.Δ. 1254/49 «περί συ- 
μπληρώσεως και τροποποιήσεως διαφόρων διατάξεων 
περί φορτ/σεων Νομών». 

2. Τις διατάξεις της παρ. 6 του άρθρου 2 του Β.Δ. 
711 /70 «περί του τρόπου καθορισμού των διατηρουμένων 
υπέρ του Υπουργού και Περιφερειακών Αρχών διανομαρ- 
χιακού επιπέδου του Υπουργείου Εργασίας αρμοδιοτή¬ 
των». 

3. Τις διατάξεις του Π.Δ. 369/16.6.89 «περί Οργανι¬ 
σμού του Υπουργείου Εργασίας». 

4. Το άρθρο 16 παρ. 2 και άρθρο 21 του Κανονισμού του 
ΚΑΦ Λιμένα Ρεθύμνου (απόφαση Υπ. Εργασίας αριθ. 
16558/7.3.60, (ΦΕΚ 213/Β/19.5.60) όπως τροποποιή¬ 
θηκε με τις αποφάσεις του Επιθ/τού Κρήτης αριθ. 535/ 
6.9.76 (ΦΕΚ 1157/Β/20.9.76) και 104220/10.4.79 


(ΦΕΚ 449/6/10.5.79) και τις αποφάσεις της Νομαρχίας 
Ρεθύμνου Τμήμα Επιθ/σης Εργασίας 123105/82/ 
20.1.83, 371/1.4.85, 693/2.6.86, 463/7.5.87, 613/ 
3.6.88, 1120/22.8.89, 1149/26.9.90 και 917/26.8.92. 

5. Το αριθ. 3/8.2.93 αντίγραφο πρακτικού συνεδριά- 
σεως της Δ.Ε. - ΕΡΦΛ του ΚΑΦ Λιμένα Ρεθύμνου που μας 
υποβλήθηκε με το αριθ. 42/28.6.93 έγγραφο του Προέ¬ 
δρου της επιτροπής «περί τροποποιήσεως των άρθρων 16 
παρ. 2 και 21 του ισχύοντος κανονισμού του ΚΑΦ Λιμένα 
Ρεθύμνου». 

6. Το αριθ. 13014/29.9.93 έγγραφο του Υπ. Εργασίας 
«περί αναπροσαρμογής της εφάπαξ αποζημίωσης και των 
εξόδων κηδείας του ΚΑΦ Λιμένα Ρεθύμνης». 

7. Την οικονομική δυνατότητα του ΚΑΦ Λιμένα Ρεθύ¬ 
μνης, αποφασίζουμε: 

Τροποποιούμε την παρ. 2 του άρθρου 16 και του άρ¬ 
θρου 21 του ισχύοντος Κανονισμού του ΚΑΦ Λιμένα Ρε¬ 
θύμνου ως κατωτέρω: 

Αρθρο 16 

Ποσόν εφ’ άπαξ αποζημιώσεως 

2. Το ποσό της εφ’ άπαξ αποζημιώσεως το οποίο θα κα¬ 
ταβάλλεται στους δικαιούχους ορίζεται σε ομαλές συνθή¬ 
κες του ΚΑΦ ανάλογα με τα έτη συμμετοχής στο ΚΑΦ ως 
ακολούθως: 

Για τους έχοντες 10 έτη συμμετοχή στο ΚΑΦ δρχ. 
254.150. Το ποσόν αυτό θεωρούμενο βασικό προσαυξά¬ 
νεται κατά 31.395 δραχμές για κάθε έτος συμμετοχής στο 
ΚΑΦ πέραν της 1 θετούς συμμετοχής και μέχρι συμπλη- 
ρώσεως 20ετούς συμμετοχής. 

Γ ια κάθε έτος πέραν της 20ετούς συμμετοχής προσαυ¬ 
ξάνεται κατά 37.375 δραχμές του συνολικού ποσού της 
εφ’ άπαξ αποζημιώσεως μη δυναμένου να υπερβεί τις 
1.128.725 δραχμές. 

Κλάσμα του έτους πάνω από έξη μήνες θεωρείται πλή¬ 
ρες έτος και υπολογίζεται για την προσαύξηση όχι όμως 
και για την εδραίωση του δικαιώματος. 

Άρθρο 21 

Σε περίπτωση θανάτου φορτ/τή εφοδιασμένου με βι¬ 
βλιάριο επαγγελματικής ταυτότητας της Ε.Ρ.Φ.Λ. ανεξάρ¬ 
τητα αν οι δικαιούχοι του δικαιούνται της εξ αιτίας θανάτου 
εφ’ άπαξ αποζημιώσεως καταβάλλεται βοήθημα για έξοδα 
κηδείας μέχρι του ποσού των 220.000 δρχ. που καταβάλ¬ 
λεται στην οικογένεια του θανόντος ή στους επιμελουμέ- 
νους την κηδεία του. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η ισχύς της απόφασης αυτής αρχίζει από της δημοσίευ¬ 
σής της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ρέθυμνο, 22 Οκτωβρίου 1993 

Η Νομαρχούσα Δ/ντρια 
ΓΕΩΡΓΙΑ ΜΠΡΑΧΟΥ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ_ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48.141 

“Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕ Σ ΣΥΝΔΡ ΟΜΕΣ 

Κωδικός αριθ. κατάθεσης στο Δημόσιο Ταμείο 2531 


■ιιί>¥Μι1ΐ[»Μι· 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » » 

Β' 

» 

30.000 

» 

1.500 

Υ) 

» » » 

Γ 

» 

10.000 

» 

500 

δ) 

» » » 

Δ 

» 

30.000 

» 

1.500 

ε) 

» » » 

Αναπτυξιακών Πράξεων 

» 

20.000 

» 

1.000 

στ) 

» » » 

Ν.Π.Δ.Δ. 

» 

10.000 

» 

500 

ζ) 

» » » 

ΠΑΡΑΡΤΗΜΑ 

» 

5.000 

/ » 

250 

π) 

» » » 

Δελτ. Εμπ.& Βιομ. Ιδ. 

» 

10.000 

» 

500 

θ) 

» » » 

Αν. Ειδικού Δικαστηρίου 

» 

3,000 

» 

150 

Ο 

» » » 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ . 

















